Muevo Meksiko

es un estado de los Estados Unidos, la su sivdad kapitala es Santa Fe. Keda el estado al sudoeste del paiz, topa kon los estados Texas i Oklahoma al este, al oeste kon el estado de Arizona, al nordoeste kon Utah, al norte kon el estado de Kolorado i al sud kon el estado de Texas i el paiz del Meksiko (estados de Chihuahua i Sonora).

Es uno de los estados kon una grande istoria i kultura, ainda la lingua kaltilyana es avlada por el 28% de los avitantes del estado, el inglez es langua de mas avlada por ser un territorio que topa dentro de los Estados Unidos, ma las linguas orijinarias komo la lingua navajo ke zon avladas por emportantes komunidades indijenas.

 Etimolojia 
El nombre de Muevo Meksiko, proviene del biervo Mexihco en la lingua náhuatl, hue una vilayet del norte de Mueva Espanya, el kualo es yamado kon el mismo nombre de la Sivdad de Mexihco i el su vilayet, mas al sud. En kastilyano se yamo Nuevo México o Nuevo Méjico, dempues de aver sido dishkobiertas estas tierras.

 Istorya 
Los primeros avitantes de Muevo Meksiko fueron numerosas tribus de puevlos orijinarios, en denantes komo djente de la kultura Clovis de los grupos primitivos. Los avitantes ke se afinkaron dempues, hueron los indijenas de la kultura Mogollon, ansi komo los ansestros de los nativos Pueblo.

La primera ekspedision enrejistrada hue de Francisco Vázquez de Coronado kien reunio una grande ekspedision en Compostela (kazal serka de  Tepic) para topar las Siete Sivdades de Oro de Cíbola que deshkobrio Cabeza de Vaca, i ke akabava de ayegar de las sus travesias de ocho anyos viajando de la Florida al norte de Mueva Espanya. Los ombres de Coronado toparon varios kazerios de barro kosido en 1541. Mas adelante, otras ekspedisiones por el Sudoeste o por Grandes Yanos tampoko lograron topar las konosidas sivdades.

 Jeografia 
Muevo Meksiko konta kon 315.194 kilómetros kuadrados, es el sinken estado más grande de los Estados Unidos. La su superfisie es de montanyas i planadas, kon las estrivasiones al sud de las Montanyas Rokosas al norte del estado (Serralada de la Sangre de Cristo), grandes yanos al este, y mesetas i más montanyas al sud y al oeste. El río Grande kon su amplio vaye apartaja el estado de norte a sud. Sorprenden los paizajes desyertikos, las extranyas formasiones rokosas, las sharas de montanya i las numerosas aguas buyidas.

 Klima 
El klima es variado, alkunos lugares la temperatura es alta i kalorosa, en otros lugares la temperatura es basha kon nevika en el inverno.

 Governo i administrasion 
La governadora Susana Martínez i el governador asistente John Sánchez, ambos zon repuvlikanos, ganyaron la eleksión en 2010.

 Organizasion territoriala 
El Estado de Muevo Meksiko es apartajado en 45 kondados.

 Kondados 
KondadoKaveseraPovlasionArea (km2)Kondado de BernalilloAlbuquerque556678 3020Kondado de CatronReserve35436928Kondado de ChavesRoswell613826071Kondado de CíbolaGrants255954540Kondado de ColfaxRaton141893757Kondado de CurryClovis450441406Kondado de De BacaFort Sumner22402325Kondado de Doña AnaLas Cruces1746823807Kondado de EddyCarlsbad516584182Kondado de GrantSilver City310023966Kondado de GuadalupeSanta Rosa46803031Kondado de HardingMosquero8102126Kondado de HidalgoLordsburg59323446Kondado de LeaLovington555114393Kondado de LincolnCarrizozo194114831Kondado de Los ÁlamosLos Álamos18343109Kondado de LunaDeming250162965Kondado de McKinleyGallup747985449Kondado de MoraMora51801931Kondado de OteroAlamogordo622986627Kondado de QuayTucumcari101552855Kondado de Río ArribaTierra Amarilla411905858Kondado de RooseveltPortales180182449Kondado de SandovalBernalillo899083710Kondado de San JuanAztec1138015514Kondado de San MiguelLas Vegas301264717Kondado de Santa FeSanta Fe1292921909Kondado de SierraTruth or Consequences132704180Kondado de SocorroSocorro180786647Kondado de TaosTaos299792203Kondado de TorranceEstancia169113345Kondado de UnionClayton41743830Kondado de ValenciaLos Lunas661521068

 Demografia 
300px|miniaturadeimagen|right|Densidad de povlasion.
El estado de Muevo Meksiko konta kon 2,085,109 milyones de avitantes, la mayor sivdad es Albuquerque, la su zona metropolitana es la mas grande aglomerasyon umana del estado, la sigunda mayor sivdad es Santa Fe, la kapitala y la tresera sivdad mayor es Las Cruces, al sud del estado. Kaji todo el nifus del estado mora en grandes sivdades, el interior es kaji despovlado, kon alkunas viyas o kazales indijenas de menos povlasion.

 Linguas 
En el estado se avla la lingua ingleza kon uzo ofisial, ma tambien se avla kaltilyano endenantes de ser parte de los Estados Unidos, la lingua de los konkistadores espanyoles, la kuala sigio avlandose por una grande komunita en todo el estado azta los muestros dias; agora vive la lingua kastilyana muevomeksikana en personas aedadas i en el avla de inmigrantes venidos prinsipalmente del Meksiko, de Espanya i de la Amerika Sentrala.

El Navajo es la tersera lingua mas avlada del estado, es una lingua de la famiya atabascana ke se komparte tambien kon los estados de Arizona, Kolorado i Utah. La lingua Navajo es una de las linguas orijinarias de los Estados Unidos kon grande rekonensia i una grande difusion oral i eshkrita.

 Relijion 
La relijion mas praktikada en el estado de Muevo Meksiko es el kristianizmo, la kilisia katolika es la de mayor rekonosensia entre los avitantes, endemas ay una grande komunidad kristiana akatolika, venida de grupos kristianos komo los presbiterianos, evanjelikos, luteranos, anglikanos, entre otras. Tambyen ay komunidades de la Kilisia de Jesikristo de Santos de los Ultimos Dias.

La kilisa katolika romana es grande dentro del estado, es un estado istorikamente katoliko i kon una grande komunidad en los Estados Unidos, el santuario katoliko de Chimayo es el mayor sentro de peregrinasyon muy afamado dentro i huera de los Estados Unidos.

Muevo Meksiko es el estado de los Estados Unidos kon komunidades de orijen sefaradi mas antikas del paiz, estos arrivarono desde el sud de la Mueva Espanya komo djudios konversos al katolizmo i asegun se afinkaron en el ekstremo norte de la Mueva Espanya (el aktual Muevo Meksiko, Texas i Kalifornia). El lashon kriptodjudio de munchos avitantes de orijen espanyol dentro del estado, es agora una identidad de alkunas antikas famiyas de los kolonizadores ke afinkaron kuando era la Mueva Espanya i dempues enel Muevo Meksiko.

 Edukasion 
El estado konta kon la Universidad de Muevo Meksiko, la kaza de melda más emportante de la entidad.

 Kultura 

El estado de Muevo Meksiko konta kon una grande diversidad kulturala del paiz. la sivdad de Santa Fe, es la kapitala estatal mas antika de los Estados Estados i es una de las sivdades mas emportantes de la kultura i el arte, dempues de Mueva York.

 Espor 
El futbol amerikano es uno de los esportes ke se djoga en el estado, los lobos de Muevo Meksiko es el ekipo mas afamado.

Ver endemas
 Sudoeste delos Estados Unidos

Referensias

 Atamientos eksternos 

Kateggoría:Vikipedya:Artikolos kon grafia ladina
Katēggoría:Muevo Meksiko